*****

ΚΑΝΟΝΙΣΜΟΣ (ΕΟΚ) αριθ. 1583/89 ΤΗΣ ΕΠΙΤΡΟΠΗΣ

της 7ης Ιουνίου 1989

περί διαδικασίας για τον καθορισμό της περιεκτικότητας σε κρέας και σε λίπος ορισμένων προϊόντων στον τομέα του χοιρινού κρέατος

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 σχετικά με τη δασμολογική και στατιστική ονοματολογία (1), όπως τροποποιήθηκε τελευταία από τον κανονισμό (ΕΟΚ) αριθ. 1495/89 (2), και ιδίως το άρθρο 9,

Εκτιμώντας:

ότι είναι απαραίτητη η θέσπιση διατάξεων για την εξασφάλιση της ομοιόμορφης εφαρμογής της ονοματολογίας του παραρτήματος του κανονισμού (ΕΟΚ) αριθ. 3846/87 της Επιτροπής της 17ης Δεκεμβίου 1987 (3), όπως τροποποιήθηκε τελευταία από τον κανονισμό (ΕΟΚ) αριθ. 1311/89 (4), στον τομέα του χοιρινού κρέατος, με σκοπό την κατάταξη των προϊόντων των κωδικών ΣΟ 1602 41 10 210 και 290 και 1602 42 10 210 και 290· ότι πρέπει να οριστεί διαδικασία για τον προσδιορισμό ποσοστού κατά βάρος σε κρέας και λίπος·

ότι, σαν αποτέλεσμα των μελετών που είχαν διεξαχθεί, η διαδικασία που περιγράφεται στο παράρτημα παρέχει τις καλύτερες εγγυήσεις·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσοστό κατά βάρος κρέατος και λίπους των προϊόντων που υπάγονται στους κωδικούς 1602 41 10 210 και 290 και 1602 42 10 210 και 290 της ονοματολογίας του παραρτήματος του κανονισμού (ΕΟΚ) αριθ. 3846/87, προσδιορίζεται σύμφωνα με την διαδικασία που περιγράφεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Ιουνίου 1989.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 148 της 1. 6. 1989, σ. 1.

(3) ΕΕ αριθ. L 366 της 24. 12. 1987, σ. 1.

(4) ΕΕ αριθ. L 131 της 13. 5. 1989, σ. 17.

ΠΑΡΑΡΤΗΜΑ

ΔΙΑΔΙΚΑΣΙΑ ΑΝΑΛΥΣΕΩΣ

Η περιεκτικότητα σε κρέας και σε λίπος προσδιορίζεται με την ακόλουθη διαδικασία:

1.2 // 1. // Μέθοδος αναλύσεως // 1.1. // Η ανάλυση πρέπει να γίνει πάνω σε δείγματα ομογενή και αντιπροσωπευτικά του παρασκευάσματος κρέατος. // 1.2. // Οι μέθοδοι αναλύσεως που πρέπει να χρησιμοποιούνται είναι οι ακόλουθες: // 1.2.1. // Προσδιορισμός του αζώτου: προσδιορισμός της περιεκτικότητας σε άζωτο με τη μέθοδο Kieldahl // 1.2.2. // Υγρασία: προσδιορισμός της περιεκτικότητας σε υγρασία του κρέατος και των προϊόντων κρέατος - ISO 1442 - 1973 // 1.2.3. // Λιπαρές ουσίες: προσδιορισμός της συνολικής περιεκτικότητας σε λιπαρές ουσίες με εκχύλιση με πετρελαϊκό αιθέρα μετά από υδρόλυση με υδροχλωρικό οξύ. // 1.2.4. // Τέφρες: προσδιορισμός της περιεκτικότητας σε τέφρες των κρεάτων και των προϊόντων κρέατος - ISO 936 - 1978. // 1.3. // Οι προδιαγραφές των προαναφερθέντων τύπων ISO σχετικά με τη δειγματοληψία δεν είναι υποχρεωτικές κατά τους όρους του παρόντος κανονισμού. // 2. // Υπολογισμός της περιεκτικότητας σε κρέας και σε λίπος 1.2.3 // % απολιπανθέντος κρέατος DM = // NT - NX f // x 100 // % συνολικού κρέατος και λίπους = // DN + F // // όπου:

// // 1.2 // NT // = Συνολικό άζωτο που προσδιορίζεται με ανάλυση (ποσοστό κατά βάρος) // NX // = Άζωτο με προέλευση άσχετη με το κρέας (ποσοστό κατά βάρος) // f // = Μέση περιεκτικότητα σε άζωτο (ποσοστό κατά βάρος) του κρέατος που περιέχεται στο προϊόν: η τιμή του συντελεστή αυτού είναι

- 3,5 για τα χοιρομέρια (ζαμπόν) και τα τεμάχια αυτών

- 3,35 για τις ωμοπλάτες και τα τεμάχια αυτών // F // = Ποσότητα λίπους που μπορεί να εξαχθεί (ποσοστό κατά βάρος) και που προσδιορίζεται με ανάλυση.

Η συνολική ποσότητα και η ποσότητα σε λίπη που μπορούν να εξαχθούν, προσδιορίζονται με τις μεθόδους που αναφέρονται στις παραγράφους 1.2.1 και 1.2.3. Ο προσδιορισμός της περιεκτικότητας σε υγρασία (1.2.2) και τέφρες (1.2.4) επιτρέπει να εκτιμηθεί συμπερασματικά η περιεκτικότητα των άλλων συστατικών.

Για να γίνουν οι διορθώσεις που αφορούν την τιμή του αζώτου με προέλευση ξένη προς το κρέας (συντελεστής NX), είναι σκόπιμο να γίνει γνωστή η ποσότητα κάθε συστατικού που περιέχει άζωτο, καθώς και η περιεκτικότητα σε άζωτο αυτών των συστατικών.

Ο πίνακας που ακολουθεί περιέχει την περιεκτικότητα του αζώτου πολλών συστατικών με προέλευση ξένη προς το κρέας, που περιέχουν άζωτο και που μπορεί να υπάρχουν στα προϊόντα κρέατος.

1.2 // // // Προϊόντα ξένα προς το κρέας

// (ποσοστό κατά βάρος) αζώτου // // // Καζεΐνη // 15,8 // Καζεϊνικό νάτριο // 14,8 // Πρωτεΐνη σόγιας // 14,5 // Πρωτεΐνες σόγιας με μορφή ινών // 8,0 // Άλευρο σόγιας // 8,0 // Μονογλουταμινικό νάτριο (MSG) // 8,3 // //

Όσον αφορά την «επαναληπτικότητα» (repetabilite) των αναλυτικών μεθόδων, βλέπε τα πρότυπα ISO που αναφέρονται ανωτέρω.

Πρέπει να ληφθεί υπόψη η μέση τιμή δύο τουλάχιστον προσδιορισμών.